ROMÂNIA






    SE APROBĂ,
JUDEŢUL TIMIŞ





        PRIMAR
PRIMĂRIA TIMIŞOARA



DR.ING. GHEORGHE CIUHANDU
DIRECŢIA EDILITARĂ

BIROUL INFR. TRANSPORT

NR. 19758  DIN 17.11.2005
REFERAT

privind actualizarea valorii Devizului General pentru lucrarea

„Modernizare strada Ulpia Traiana”


În urma numeroaselor solicitări ale cetăţenilor cu privire la condiţile impracticabile de circulaţie de pe str.Ulpia Traiana,Primăria Municipiului Timişoaraa introdus în programul de investiţii drumuri, execuţia lucrărilor de „Modernizare strada Ulpia Traiana”.

Strada Ulpia Traiana este situată în zona de sud-vest a municipiului Timişoara, sectorul proiectat fiind cuprins între str. Memorandului şi blv. L.Rebreanu precum şi între str. Lidia şi str. Musicescu. 

Această stradă are trei sectoare distincte şi anume: între străzile Memorandului şi Rebreanu strada este pietruită cu un macadam degradat prevăzut cu unele denivelări şi cu multe gropi; între străzile Lidia şi Mureş strada este pietruită, cu o pietruire foarte degradată prevăzută cu degradări specifice drumurilor pietruite (gropi, denivelări, burduşiri) din cauza acestora circulaţia se desfăşoară anevoios în perioadele umede ale anului, iar între străzile Mureş şi Musicescu strada are o îmbrăcăminte din pavele din piatră naturală cioplită îmbrăcămintea fiind foarte denivelată pavelele sunt şlefuite, iar pe unele sectoare restrânse ca suprafaţă pavelele au fost distruse, iar separarea îmbrăcămintei s-a făcut cu beton de ciment.

Studiul de Fezabilitate se realizează în vederea creeri unor condiţii corespunzătoare desfăşurării circulaţiei pe tot parcursul anului, îmbunătăţindu-se astfel siguranţa circulaţiei şi confortul utilizatorilor.


Studiul de Fezabilitate „Modernizare strada Ulpia Traiana” a fost aprobat de Consiliul Local prin HCL nr.43 din 24.02.2004.


În conformitate cu Devizul General aprobat a rezultat pentru  proiectarea şi execuţia lucrării o valoare de 595.574 lei.


Valoarea minimă ofertată in urma aplicarii procedurii de atribuire a contractului de executie a fost de 1.428.013,09 lei. 
In data de 08.11.2005  a fost repetata pentru a treia oară  procedura pentru atribuirea contractului de executie  iar valoarea minima ofertata a fost de 1.443.366,47,depăşind şi de această dată valoarea  aprobată. 
În conformitate cu prevederile HG 1179/24.10.2002 privind aprobarea structurii devizului general şi a Metodologiei privind elaborarea devizului general pentru investiţii şi lucrări de investiţii art.7 „Devizul general întocmit la faza de proiectare – Studiu de fezabilitate se actualizează după încheierea contractelor de achiziţie publică de lucrări,pe baza cheltuielilor legal efectuate pînă la acea dată şi în urma aplicării procedurii de achiziţie publică de lucrări,rezultând valoarea de finanţare a obiectivului de investiţie/lucrărilor de investiţie”.

Deasemenea au fost identificate fonduri disponibile prin economiile realizate la lucrările în curs de execuţie,dar având în vedere tendinţele de creştere a preţurilor la materialele de construcţii la repetarea procedurilor pentru atribuirea contractelor de execuţie lucrări este posibil să se obţină valori mai mari.    

Având în vedere necesitatea executării lucrărilor de modernizare a străzii Ulpia Traiana , prezentăm spre aprobare Devizul General cu noile valori obţinute în urma licitaţiei.

